
Par nekustamā īpašuma Lizuma pagastā ar nosaukumu “Vecbrenguļi”
atsavināšanas izbeigšanu

[bookmark: _Hlk161411747]Gulbenes novada pašvaldības dome 2015.gada 29.janvārī pieņēma lēmumu “Par nekustamā īpašuma atsavināšanu” (protokols Nr. 1, 8.§, 2.p.) (turpmāk – Lēmums), ar kuru nolēma atsavināt Gulbenes novada pašvaldībai piederošo nekustamo īpašumu Lizuma pagastā ar nosaukumu „Vecbrenguļi”, kadastra numurs 5072 008 0069, kas sastāv no vienas zemes vienības ar kadastra apzīmējumu 5072 008 0069 4,8 ha platībā (turpmāk – Nekustamais īpašums), par brīvu cenu […], un uzdeva Gulbenes novada pašvaldības īpašuma novērtēšanas un izsoļu komisijai organizēt nekustamā īpašuma novērtēšanu un nosacītās cenas noteikšanu, kā arī iesniegt to apstiprināšanai Gulbenes novada pašvaldības domes sēdē. Saskaņā ar pieņemto Lēmumu […], tika atzīta par pirmpirkuma tiesīgo personu, pamatojoties uz Publiskas personas mantas atsavināšanas likuma 4.panta ceturtās daļas 8.punktu. Minētā tiesību norma paredz, ka atsevišķos gadījumos publiskas personas nekustamā īpašuma atsavināšanu var ierosināt persona, kurai Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumā noteiktajā kārtībā ir izbeigtas zemes lietošanas tiesības un ar kuru pašvaldība ir noslēgusi zemes nomas līgumu, ja šī persona vēlas nopirkt zemi, kas bijusi tās lietošanā un par ko ir noslēgts zemes nomas līgums.
Gulbenes novada pašvaldības dome 2015.gada 25.jūnijā pieņēma lēmumu “Par nekustamā īpašuma atsavināšanas cenas apstiprināšanu” (protokols Nr. 15; 59.§.), ar kuru nolēma apstiprināt Nekustamā īpašuma nosacīto cenu 9000 EUR (deviņi tūkstoši euro nulle centi) un uzdeva Gulbenes novada pašvaldības īpašuma novērtēšanas un izsoļu komisijai organizēt Nekustamā īpašuma atsavināšanu.
Publiskas personas mantas atsavināšanas likuma 37.panta piektā daļa nosaka, ja nekustamo īpašumu pārdod par brīvu cenu šā likuma 4.panta ceturtajā daļā minētajām personām, institūcija, kas organizē nekustamā īpašuma atsavināšanu (9.pants), nosūta tām atsavināšanas paziņojumu.
Gulbenes novada dome 2015.gada 20.jūlijā nosūtīja […], atsavināšanas paziņojumu Nr. GND/5.1/15/1533, kurā tika lūgts līdz 2015.gada 31.augustam rakstiski sniegt atbildi, vai viņa vēlas par nosacīto cenu iegādāties Nekustamo īpašumu un apstiprinošas atbildes gadījumā, norādot vēlamo samaksas termiņu.
Gulbenes novada pašvaldība atsavināšanas paziņojumā norādītajā termiņā nav saņēmusi […], atbildi.
Administratīvā procesa likuma 83.panta otrā daļa nosaka, ka administratīvo aktu atceļ ar jaunu administratīvo aktu. Administratīvā procesa likuma 85.panta otrās daļas 1.punkts, nosaka, ka adresātam labvēlīgu tiesisku administratīvo aktu var atcelt tad, ja tiesību norma paredz administratīvā akta atcelšanu vai administratīvais akts ietver tā atcelšanas atrunu.
Saskaņā ar Publiskas personas mantas atsavināšanas likuma 37.panta septīto daļu, ja persona, kurai ir pirmpirkuma tiesības, nenoslēdz pirkuma līgumu, Ministru kabinets vai atvasinātas publiskas personas lēmējinstitūcija var atcelt lēmumu par nodošanu atsavināšanai vai lemj par atsavināšanas veida maiņu.
Publiskas personas mantas atsavināšanas likuma 44.panta septītā daļa nosaka, ka publiskai personai piederošu zemesgabalu, kas iznomāts šā likuma 4.panta ceturtās daļas 8.punktā minētajai personai, nevar atsavināt citām personām nomas līguma darbības laikā. Pamatojoties uz Gulbenes novada pašvaldības mantas iznomāšanas komisijas 2022.gada 30.novembra lēmumu “Par zeme vienības Lizuma pagastā a ar kadastra apzīmējumu 5072 008 0069 nomas līguma pagarināšanu” (protokols Nr. GND/2.6.1/22/23, 4.§) , 2022.gada 21.decembrī starp Gulbenes novada pašvaldību un […], tika noslēgts zemes nomas līgums Nr. LZ/9.3/22/280 par nekustamā īpašuma Lizuma pagastā ar nosaukumu “Vecbrenguļi”, kadastra numurs 5072 008 0069, sastāvā ietilpstošās zemes vienības ar kadastra apzīmējumu 5072 008 0069, 4,8 ha platībā nomu ēku (būvju) uzturēšanai bez apbūves tiesības. Nomas līgums ir spēkā līdz 2027.gada 31.decembrim.  
Pašvaldību likuma 10.panta pirmās daļas 16.punkts nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu, savukārt šā 21.punkts nosaka, ka tikai domes kompetencē ir pieņemt lēmumus citos ārējos normatīvajos aktos paredzētajos gadījumos. 
Ievērojot minēto un pamatojoties uz Pašvaldību likuma 10.panta pirmās daļas 16. un 21.punktu, Publiskas personas mantas atsavināšanas likuma 37.panta piektā un septīto daļu,  Administratīvā procesa likuma 83.panta otrā daļu, 85.panta otrās daļas 1.punktu, un ņemot vērā Attīstības un tautsaimniecības komitejas un Finanšu komitejas apvienotās sēdes ieteikumu, atklāti balsojot: ar  balsīm “Par” ( ), “Pret” – , “Atturas” – , “Nepiedalās” – , Gulbenes novada pašvaldības dome NOLEMJ
1. ATCELT Gulbenes novada pašvaldībai piederošā nekustamā īpašuma Lizuma pagastā ar nosaukumu „Vecbrenguļi”, kadastra numurs 5072 008 0069, kas sastāv no vienas zemes vienības ar kadastra apzīmējumu 5072 008 0069, 4,8 ha platībā, atsavināšanu.
2. Lēmumu nosūtīt […].

	Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas var apstrīdēt Gulbenes novada pašvaldības domē vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas. Administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam. Veids, kādā administratīvo aktu paziņo adresātam – rakstveidā, mutvārdos vai citādi – , neietekmē tā stāšanos spēkā.

